Noua tulpină de coronavirus în România? Răspunsul lui Valeriu Gheorghiță, coordonatorul campaniei de vaccinare.
Valeriu Gheorghiţă, preşedintele Comitetului Naţional de Coordonare a Activităţilor privind Vaccinarea împotriva COVID-19, a oferit declarații după începerea campaniei de vaccinare. Medicul a declarat că România este pregătită din punct de vedere logistic, iar o imunitate de 60-70% ar putea fi atinsă în 6 luni. Întrebat despre posibilitatea existenţei în România a noii tulpini din Marea Britanie, mai contagioasă, medicul a răspuns "Nu ştim, orice este posibil".
Valeriu Gheorghiţă, preşedintele Comitetului Naţional de Coordonare a Activităţilor privind Vaccinarea împotriva COVID-19, a oferit declarații după începerea campaniei de vaccinare."E un moment emoționat pentru toată lumea. Astăzi este ziua lui Louis Pasteur. Cred că această campanie reprezintă un tribut adus cercetării medicale", a declarat Valeriu GheorghiţăAcesta a anunţat că a doua tranşă de vaccin va sosi în România pe 28 decembrie, iar distribuirea către cele 370 de centre regionale va începe din data de 29 decembrie."România este pregătită din punct de vedere logistic. Dacă lucrurile decurg bine, ar trebui ca în 6 luni din acest moment să putem asigura imunizarea a circa 60-70% din populație.", a spus Gheorghiță.Întrebat despre posibilitatea existenţei în România a noii tulpini din Marea Britanie, mai contagioasă, medicul a răspuns "Nu ştim, orice este posibil". Valeriu Gheorghiţă a precizat că institutele sanitare din Bucureşti pot identifica respectiva tulpină şi că vaccinul primit asigură o bună protecţie şi împotriva acesteia.